கேள்வி: கே. எஸ். முத்துசாமி பற்றி விளக்கவும்.
பதில்: கே. எஸ். முத்துசாமி ஆச்சாரி என்பவர் ஒரு இந்திய விடுதலைப் போராட்ட வீரர் ஆவார். இவர் தற்போதைய தூத்துக்குடி மாவட்டம் மாவட்டத்தில், கயத்தாறு எனும் ஊரில் கே. சங்கரநாராயண ஆசாரி – பூரணத்தம்மாள் தம்பதியருக்கு மகனாக 14-10-1905 ஆம் ஆண்டு பிறந்தார்.
கேள்வி: கே. எஸ். முத்துசாமி - திருமணமும், சிறைவாழ்வும் என்பது என்ன?
பதில்: 1930 ம்ஆண்டு ஜுன் மாதம் 4 ஆம் தேதி கயத்தாரில் கே. எஸ். முத்துசாமி திருமணம் செய்த கையோடு விருதுநகர் சென்று 1930 ஜுன் 09 இல் நடைபெற்ற உப்புச் சத்தியாகிரகப் போராட்டத்தில் தண்டி காந்தி கைது செய்யப்பட்ட செய்தி அறிந்தவுடன் அன்று மாலையே மாபெரும் கூட்டத்தை நடத்தி உப்புச் சத்தியாகிரகம் போராட்டத்தை ஆதரித்து பேசியதால் கைது செய்யப்பட்டு ஓராண்டு சிறை தண்டனையை திருச்சி, வேலூர் மற்றும் பெல்லாரி சிறைகளில் கழித்தார். அப்பொழுது இராமநாதபுரம் இந்திய தேசிய காங்கிரசு கமிட்டியின் செயலாளராக கே. எஸ். முத்துசாமி ஆச்சாரி செயல்பட்டார். காமராசர் மாவட்டக் கமிட்டியின் உறுப்பினராக இருந்தார்.
கேள்வி: கே. எஸ். முத்துசாமி - வெடிகுண்டு சதி வழக்கு குறித்து விரிவாக சொல்லுங்கள்.
பதில்: 1933 ஆம் விருதுநகர் தபால் நிலையத்தை வெடிகுண்டு வீசித் தகர்த்த வழக்கில் முதல் குற்றவாளியாக கே. எஸ். முத்துசாமியும், இரண்டாம் குற்றவாளியாக காமராசரும் சேர்க்கப்பட்டிருந்தனர். இந்த வழக்கை விசாரித்த முதல் வகுப்பு நீதிபதி ஜே. பி. எல் மன்றோ முத்துசாமியும் காமராசரும் ஓரு வெடிகுண்டுச் சதியை இவ்வளவு பலவீனமாகத் திட்டமிட்டிருப்பார்கள் என நம்பமுடியவில்லை என்று கூறி விடுதலை செய்து, வழக்கைத் தள்ளுபடி செய்தார்.